Magura (1 141,3 m n. m.)

Magura (Strážovské vrchy – Trenčianske Teplice. Turistická mapa. 1 : 50 000. Harmanec: VKÚ, a. s., 2001.) je vrch Strážovských vrchov. Leží nad obcou Poruba približne  severozápadne od Prievidze. Je najvyšším vrchom podcelku Malá Magura a najvyšším vrchom obce Poruba a prievidzkej doliny. 

 Poloha 
Nachádza sa v juhovýchodnej časti pohoria, v geomorfologickom podcelku Malá Magura. Vrchol leží v Trenčianskom kraji, v okrese Prievidza a zasahuje na katastrálne územia obcí Chvojnica, Nevidzany a Poruba. Je súčasťou mohutného hrebeňa Malej Magury, vystupujúceho medzi Rudnianskou a Prievidzskou kotlinou.

 Opis 
Magura leží v najvyššej časti hrebeňa, ktorý vystupuje z mierne zvlnenej Hornonitrianskej kotliny. Severozápadným smerom pokračuje horský chrbát na susednú Malú Maguru (), západným smerom leží Temešská skala (), južným Hlboký vrch () a východným smerom vybieha rázsocha s kótou  Severovýchodnú časť masívu odvodňuje potok Kamenistá do Chvojnice, juhovýchodnú Porubský potok, oba smerujúce do rieky Nitra. Západne situované svahy sú pramennou oblasťou Nevidzianskeho potoka, smerujúceho do Nitrice. Najbližšími obcami sú Nevidzany, Čavoj a Chvojnica.

 Výhľady 
Vďaka nadmorskej výške a polohe umožňuje Magura zaujímavé výhľady, ktoré však obmedzuje porast. Na vrcholovej časti hrebeňa sa nachádza lúka, z ktorej je možné vidieť okolité vrchy pohoria a veľkú časť Hornonitrianskej kotliny. Pri vhodných podmienkach je možné zhliadnuť južnú časť Malej Fatry, pohorie Žiar, Vtáčnik, Veľkú Fatru, Kremnické vrchy či Tribeč.

 Prístup 
 po  značke:
 z Bojníc cez Boškovie laz 
 zo sedla Obšiar cez Malú Maguru
 po  značke:
 z obce Nevidzany cez Polianky
 z Temeša cez Malú Maguru
 po  značke z obce Poruba

 Referencie 

 Pozri aj 
 Malá Magura
 Zoznam vrcholov v Strážovských vrchoch

 Iné projekty 

 Externé odkazy 
 Poloha na turistickej mape

Kategória:Vrchy v Strážovských vrchoch
Kategória:Tisícovky na Slovensku
Kategória:Vrchy v okrese Prievidza
Kategória:Chvojnica (okres Prievidza)
Kategória:Poruba (okres Prievidza)
Kategória:Nevidzany (okres Prievidza)
Kategória:Turistická značkovaná trasa číslo 0811
Kategória:Turistická značkovaná trasa číslo 8403